From: Laima Dagienė [mailto:laima.dagiene@vaistaiga.lt] 
Sent: Wednesday, May 3, 2023 4:04 PM
To: virginija.mickaviciene@siauliai.lt
Cc: Šiaulių miesto meras <meras@siauliai.lt>; Rimvydas Pilibaitis <rimvydas.pilibaitis@vaistaiga.lt>
Subject: 2023-05-04 Šiaulių miesto savivaldybės tarybos posėdžiui teikiamo sprendimo projekto Nr. TSP-276 

Vadovaudamiesi Savivaldybių administracinės priežiūros įstatymu, atlikome 2023-05-04 Šiaulių miesto savivaldybės tarybos posėdžiui teikiamo sprendimo projekto Nr. TSP-276 „Dėl Šiaulių miesto savivaldybės tarybos 2023 m. balandžio 11 d. sprendimo Nr. T-195 „Dėl Šiaulių miesto savivaldybės tarybos komitetų sudarymo“ pakeitimo.“ išankstinę priežiūrą. 
Norime atkreipti Jūsų dėmesį į tai, kad sudarant savivaldybės tarybos komitetus, nebuvo paskelbta dauguma. Liko neaišku, kurie sudarytų komitetų nariai atstovauja daugumai, o  kurie - mažumai. 
Lietuvos Respublikos vietos savivaldos įstatymo (toliau – VSĮ) 19  straipsnio  3  dalyje imperatyviai  nurodyta,  kad sudarant  savivaldybės  tarybos komitetus, laikomasi proporcinio daugumos ir mažumos atstovavimo principo. 
VSĮ 3  straipsnio 13 dalyje  nustatyta,  kad „savivaldybės tarybos dauguma–savivaldybės tarybos narių frakcija (-os) ir (ar) savivaldybės tarybos narių grupė (-ės), ir (ar) į jokią frakciją ar grupę nesusivieniję savivaldybės tarybos nariai, savivaldybės tarybos posėdyje viešu pareiškimu, įteiktu posėdžio pirmininkui, pateikusi (-ios) savo veiklos programą ir sudaryta (-os) iš daugiau kaip pusės visų savivaldybės tarybos narių“. 
VSĮ 3 straipsnio 14 dalyje numatyta, kad „savivaldybės tarybos mažuma–savivaldybės tarybos daugumai nepriklausančios savivaldybės tarybos narių frakcija (-os) ir (ar) savivaldybės tarybos narių grupė (-ės), ir (ar) į jokią frakciją ar grupę nesusivieniję savivaldybės tarybos nariai“.
Vyriausybės atstovo nuomone, savivaldybės komitetų sudarymas, nesilaikant proporcinio daugumos ir mažumos atstovavimo principo, prieštarauja VSĮ 19  straipsnio  3  dalyje nustatytoms nuostatoms.


Pagarbiai
Laima Dagienė
Vyriausybės atstovų įstaigos
Vyriausybės atstovo Šiaulių ir Telšių apskrityse biuro
Vyresnioji patarėja
Mob.tel. 8 609 54688
El.p laima.dagiene@vaistaiga.lt
http://vaistaiga.lt



